সুকুমার রায়ের একুশে আইন কবিতার দুটি স্তবক নিচে দেওয়া হল:

শিব ঠাকুরের আপন দেশে,
আইন কানুন সর্বনেশে!
কেউ যদি যায় পিছ্‌লে প’ড়ে
প্যায়দা এসে পাক্‌ড়ে ধরে,
কাজির কাছে হয় বিচার—
      একুশ টাকা দণ্ড তার॥

সেথায় সন্ধ্যা ছ’টার আগে,
হাঁচতে হ’লে টিকিট লাগে,
হাঁচ্‌লে পরে বিন্‌টিকিটে—
দম্‌দমাদম্ লাগায় পিঠে,
কোটাল এসে নস্যি ঝাড়ে—
      একুশ দফা হাঁচিয়ে মারে॥

উপরোক্ত অংশ অনুযায়ী, নিম্নলিখিত বাক্যগুলো ঠিক না ভুল বল:
কেউ যদি হাঁচে, তার ২১ টাকা দণ্ড হয়। অন্যদিকে, কেউ যদি পিঁছলে পড়ে, তাকে ২১বার হাঁচতে হয়।
সুকুমার রায়ের একুশে আইন কবিতায় একটি কাল্পনিক দেশের অবাস্তব ও হাস্যকর কিছু আইনের বর্ণনা দেওয়া হয়েছে। কবিতা অনুযায়ী, বাক্য দুটি ভুল। প্রথমতঃ হাঁচা সবসময় বেআইনি নয়। সন্ধ্যা ছ’টার আগে হাঁচতে গেলে টিকিট লাগে। টিকিট না থাকলে কোটাল এসে নস্যি দিয়ে ২১বার হাঁচিয়ে মারে। দ্বিতীয়তঃ কেউ যদি পিছ্‌লে পড়ে যায়, তার বিচার হয় এবং ২১ টাকা জরিমানা দিতে হয়।